ഇതാ വരുന്നു ടൂറിസം കോളേജ് നിര്മാണം പുരോഗമിക്കുന്നു മൂലമറ്റം ടൂറിസം കോളേജിന്റെ നിര്മാണം മുട്ടത്ത് പുരോഗമിക്കുന്നു. മഹാത്മാഗാന്ധി സര്വകലാശാലയുടെ മുട്ടം ക്യാമ്ബസിലാണ് കോളേജ് പ്രവര്ത്തിക്കുന്നത്. 10 കോടി രൂപ ചെലവഴിച്ച് രണ്ട് നിലകളിലായി 40,000 ചതുരശ്രയടി വിസ്തീര്ണമുള്ള കെട്ടിടമാണ് നിര്മിക്കുന്നത്. കഴിഞ്ഞ മാര്ച്ചില് മുഖ്യമന്ത്രി പിണറായി വിജയന് കെട്ടിട നിര്മാണ ഉദ്ഘാടനം നിര്വഹിച്ചിരുന്നു. എംജി സര്വകലാശാലയ്ക്ക് കീഴില് പുതുതായി ആരംഭിക്കുന്ന കോഴ്സുകള് എല്ലാം മുട്ടം ക്യാമ്ബസില് പ്രവര്ത്തിപ്പിക്കാനാണ് തീരുമാനം. ഇതിന്റെ മുന്നോടിയായാണ് ടൂറിസം കോളേജ് ആരംഭിക്കുന്നതെന്ന് അധികൃതര് പറഞ്ഞു. തൊടുപുഴ പുളിയന്മല സംസ്ഥാനപാതയോട് ചേര്ന്ന് സര്വകലാശാലയ്ക്ക് മുട്ടം ക്യാമ്ബസില് 25 ഏക്കറോളം സ്വന്തമായിട്ടുണ്ട്. വിസ്തൃതമായ ക്യാമ്ബസില് മറ്റ് കോഴ്സുകള് ആരംഭിക്കാനുള്ള സ്ഥലസൗകര്യവുമുണ്ട്. മാസ്റ്റര് ഓഫ് ടൂറിസം ആന്ഡ് ട്രാവല് മാനേജ്മെന്റ്, മാസ്റ്റര് ഓഫ് ട്രാന്സ്പോര്ട്ടേഷന് ആന്ഡ് ലോജിസ്റ്റിക്സ്, മാസ്റ്റര് ഓഫ് ഹോട്ടല് മാനേജ്മെന്റ് എന്നിങ്ങനെ വിവിധ കോഴ്സുകളാണ് സ്കൂള് ഓഫ് ടൂറിസം കോഴ്സില് ഉള്പ്പെടുന്നത്. സിനിമ, ടെലിവിഷന് കോഴ്സുകള്ക്കായുള്ള ഫിലിം ഇന്സ്റ്റിറ്റ്യൂട്ട്, സര്ട്ടിഫിക്കറ്റ് ഇന് ഡിപ്ലോമ, ഹ്രസ്വകാല കോഴ്സുകള്ക്കുള്ള ഡയറക്ടറേറ്റ് ഫോര് അപ്ലൈഡ് ഷോര്ട്ട് ടെം പ്രോഗ്രാംസിന്റെ പ്രാദേശികകേന്ദ്രം, പിഎച്ച്ഡി, എംഫില് പ്രോഗ്രാമുകളുമുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ചാത്തന്പാറ സഞ്ചാരികളുടെ പ്രിയപ്പെട്ടിടം, പതിയിരിപ്പുണ്ട് അപകടങ്ങളും തിരികെ സ്കൂളിലേക്ക് ബയോബബിള് സുരക്ഷ , ബെഞ്ചില് 2 കുട്ടികള് , ക്ലാസില് പകുതി കുട്ടികള്വരെ കേരള അഡ്മിനിസ്ട്രേറ്റീവ് സര്വീസ്: സര്ക്കാരിന്റെ ഇച്ഛാശക്തിയുടെ വിജയം ഡിവൈഎഫ്ഐ